**Pályázati kiírás**

**A „Díj az Európai Vállalkozások Ösztönzéséért”** pályázat Európa-szerte felkutatja és elismeri a vállalkozások és a vállalkozáspolitika legsikeresebb támogatóit, bemutatja a legjobb gyakorlatokat, tudato­sítja a vállalkozás hozzáadott értékét, valamint bátorítja a potenciális vállalkozókat.

A Díj 2013-ban hat kategóriában nyerhető el:

* **A vállalkozói kedv ösztönzése**

Olyan nemzeti, regionális vagy helyi szintű kezdeményezések számára nyújt elismerést, amelyek a fiatalok és a nők körében népszerűsítik a vállalkozói gondolkodásmódot.

* **A vállalkozói ismeretek növelése**

Olyan országos, regionális és helyi szintű kezdeményezések számára nyújt elismerést, amelyek a vállalkozói és a vezetői készségeket javítják.

* **Az üzleti környezet fejlesztése**

Elismerésben részesíti azokat az országos, regionális vagy helyi szintű innovatív intézkedéseket, amelyek előmozdítják a vállalkozások indulását és növekedését, egyszerűsítik az adminisztratív eljárásokat és a „Gondolkozz először kicsiben” elvet alkalmazzák a kis- és középvállalkozások érdekében.

* **A vállalkozások külpiacra lépésének elősegítése**

Olyan kezdeményezések számára nyújt elismerést, amelyek arra ösztönzik a vállalkozásokat, különösen a kis- és középvállalkozásokat, hogy jobban profitáljanak az Európai Unión belüli és kívüli piacok által kínált lehetőségekből.

* **ÚJ kategória**

**A zöldgazdaság ösztönzése**

Olyan intézkedések és kezdeményezések számára nyújt elismerést országos, regionális és helyi szinten, amelyek támogatják a kis- és középvállalkozások hozzáférését a zöldpiachoz és javítják forrásgazdálkodásukat, például a zöld készségek javításán és partnerkeresésen keresztül, csakúgy mint finanszírozással.

* **Vállalkozás a társadalmi esélyegyenlőségért**

Olyan országos, regionális vagy helyi kezdeményezések számára nyújt elismerést, amelyek a kis- és középvállalkozások társadalmi felelősségét hangsúlyozzák. Ebben a kategóriában a hátrányos helyzetűek például munkanélküliek, különösen a tartósan munkanélküliek, bevándorlók, mozgáskorlátozottak vagy etnikai kisebbségből származók vállalkozási erőfeszítéseit is díjazzák.

**A Zsűri Fődíját,** amely akármelyik kategóriából kikerülhet, az a pályázat kapja meg, amely Európa legkreatívabb es leginspirálóbb vállalkozói kezdeményezésének bizonyul.

A díj elbírálása két fordulóban történik. A jelentkezők kizárólag a nemzeti válogatót követően juthatnak be a Díj európai szakaszába. Egy magas rangú tagokból álló zsűri választja ki a nyerteseket, az ünnepélyes ered­ményhirdetésre 2013 novemberében kerül sor Vilniusban.

További információ a díjjal kapcsolatban:

[Kormány.hu](http://www.kormany.hu/hu/nemzetgazdasagi-miniszterium/belgazdasagert-felelos-allamtitkarsag/hirek/dij-az-europai-vallalkozasok-osztonzesere-2013)

[Facebook oldal](http://hu-hu.facebook.com/pages/D%C3%ADj-az-Eur%C3%B3pai-V%C3%A1llalkoz%C3%A1sok-%C3%96szt%C3%B6nz%C3%A9s%C3%A9%C3%A9rt/344984268939864)

<http://ec.europa.eu/enterprise/policies/sme/best-practices/european-enterprise-awards/index_hu.htm>

A magyarországi fordulóval kapcsolatos további felvilágosítás a nemzeti kapcsolattartótól szerezhető be:

Dr. Billo Karmen

Osztályvezető,

Nemzetgazdasági Minisztérium,

Honvéd u. 13-15,

H-1055 Budapest  
Email: [kkvdij@ngm.gov.hu](mailto:billo.karmen@ngm.gov.hu)

Tel: +36 1374 2582

# Nevezési szabályok

* A nemzeti kiválasztási szakaszba történő belépéssel Ön hozzájárulását adja, hogy amennyiben pályázata nevezésre kerül, elfogadja, hogy képviselni fogja saját országát a „Díj az Európai Vállalkozások Ösztönzéséért” versenyben.
* A verseny az Európai Unió, a csatlakozó Horvátország, a Versenyképességi és Innovációs programba (CIP) társult országok: Izland Norvégia, Szerbia és Törökország hatóságai számára áll nyitva.
* Ide tartoznak a nemzeti szervezetek, a kisvárosok, a nagyvárosok, a régiók és az önkormányzatok, valamint az állami hatóságok és a vállalkozók közötti állami-magán partnerségek, az oktatási programok és az üzleti szervezetek is.
* A határokon átívelő kezdeményezések elfogadhatók, amennyiben valamennyi érintett ország közösen nevezi be őket.
* A nemzeti kiválasztásra vonatkozó nevezési határidőt a nemzeti EEPA koordinátorok fogják kihirdetni.
* A pályázatok terjedelmét a nevezési űrlapon leírtak szerint kell figyelembe venni.
* A papíron beküldött anyagok nem kerülnek elfogadásra európai szinten – és maximum 5 link megengedett az elektronikus formában
* Az európai szinten pályázók bármely hivatalos EU nyelven pályázhatnak
* A pályázatokat az alábbi kritériumok szerint értékelik:
  1. Eredetiség és megvalósíthatóság: miért sikeres a projekt? Melyek az innovatív vonásai?
  2. Helyi gazdaságra gyakorolt hatás: a sikerességet alátámasztó adatok bemutatása.
  3. A helyi érdekelt felekkel való kapcsolatok javulása: több félnek is haszna származott-e a tevékenység megvalósulásából? Miért vonták be őket, és milyen szinten vettek részt?
  4. Átadhatóság: megismételhető-e a tevékenység Európa valamely másik régiójában is?
* Nevezési díj nincs.

**Az Európai Bizottság kezdeményezése,**

**Vállalkozáspolitikai és Ipari Főigazgatóság**